Կարմեն Լաֆորետ

**Կարմեն Լաֆորետ Դիաս** (, ), իսպանացի կին գրող, ում ստեղծագործական գործունեության ժամանակաշրջանը հիմնականում համընկել է ֆրանկոյական վարչակարգի ժամանակներին։ Համարվում է 20-րդ դարի իսպանական գրականության դասական, եվրոպացի կարևորագույն գրողներից մեկը, ով հարստացրել է էքզիստենցիալիզմի դպրոցի և իսպանական *tremendismo* ոճի գրականությունը։ Եղել է նաև առաջին դետեկտիվ վեպի հեղինակը իսպանական գրականության պատմության մեջ։ Կարմեն Լաֆորետի ամենահայտնի երկը «Ոչինչը» (Nada) վեպն է, որի համար 1944 թվականին արժանացել է Նադալի անվան մրցանակի (Premio Nadal)։

## Կենսագրություն
Կարմենը ծնվել է Բարսելոնայում։ Երկու տարեկան հասակում ընտանիքի հետ տեղափոխվել է Կանարյան կղզիներ, որտեղ անց է կացրել իր մանկությունը։ Տասներկու տարեկանում կորցրել է մորը։ Հոր երկրորդ կինը՝ իր խորթ մայրը, խոր հակակրանք է միայն առաջացրել․ դա հետագայում արտացոլվել է Լաֆորետի մի շարք երկերում։ 1939 թվականին Կարմենը եկել է Բարսելոնա, ընդունվել համալսարան, որտեղ փիլիսոփայություն է ուսումնասիրել։ 1942 թվականին տեղափոխվել է Մադրիդ և Կամպլուտենսե համալսարանում սկսել է իրավունք ուսումնասիրել, բայց երկրորդ կուրսից դուրս է եկել բուհից՝ ամբողջովին գրական աշխատանքի նվիրվելու նպատակով, և 1944 թվականի հուվար-սեպտեմբեր ամիսներին գրել է իր առաջին վեպը՝ *Nada*-ն, որի համար Editorial Destino-ն նրան շնորհել է Էուխենիո Նադալի անվան մրցանակ, իսկ Իսպանիայի թագավորական ակադեմիան՝ Ֆաստենրատի անվան մրցանակ (Premio Fastenrath, 1948)։

Կարմենը 1946 թվականին ամուսնացել է ժուռնալիստ և գրաքննադատ Մանուել Սերեզալեսի հետ, ումից ունեցել է հինգ երեխա։ Նրանց խնամքի ու դաստիարակության կապակցությամբ ընդմիջել է իր գրական գործունեությունը և միայն մի քանի տարի անց հրատարակել իր հաջորդ երկը՝ La isla y los demonios վեպը։ 1951 թվականին կաթոլիկություն է ընդունել։ Կրոնի, հավատքի, դավանանքի հետ առնչվող հոգեբանական քննությունն արտացոլված է նրա «La mujer nueva» («Նոր կինը») վեպում, որի համար 1955 թվականին արժանացել է Premio Menorca de Novela, 1956 թվականին՝  Premio Nacional de Literatura (ներկայումս՝ Սերվանտեսի անվան) մրցանակի։ Լաֆորետը մտադրվել էր գրել Tres pasos fuera del tiempo խորագրով եռագրություն, սակայն իր կենդանության օրոք հասցրել է հրատարակել միայն դրա առաջին մասը՝ «Արևի հարված» վեպը (*La insolación*)։

1956 թվականին գրողն այցելել է Միացյալ Նահանգներ, հեղինակել ուղեգրական բնույթի երկեր, ծանոթացել վտարանդի գրող Ռամոն Սենդերի հետ, հետագայում բազմաթիվ նամակներ գրել ու ստացել նրանից։ Կյանքի վերջին տարիներին (հատկապես՝ 1970 թվականին տեղի ունեցած ամուսնալուծությունից հետո) հոգեբանական ծանր դրության մեջ է հայտնվել, հեռացել հասարակական, հանրային կյանքից։ Շուրջ 20 տարի տառապելով Ալցհայմերի հիվանդությունից՝ 82 տարեկան հասակում կնքել է իր մահկանացուն Մադրիդ ինքնավար համայնքի Մախադաոնդա քաղաքում։

Կարմեն Լաֆորետն իր ստեղծագործությամբ ճանապարհ է հարթել բազմաթիվ իսպանացի կին գրողների համար։

## Երկեր
* *Nada* (1944), novel.
* *La isla y los demonios* (1952), novel.
* *El piano* (1952), novel.
* *La muerta* (1952), short stories.
* *Un noviazgo* (1953), short novel.
* *El viaje divertido* (1954), short novel.
* *La niña* (1954, short novel.
* *Los emplazados* (1954), short novel.
* *La llamada* (1954), story.
* *La mujer nueva* (1955), novel.
* *Un matrimonio* (1956), novel.
* *Gran Canaria* (1961), essay.
* *La insolación* (1963), novel.
* *Paralelo 35* (1967), travel book.
* *La niña y otros relatos* (1970), stories.
* *Artículos literarios* (1977), a collection of articles.
* *Mi primer viaje a USA* (1981) essay.
* *Rosamunda*, story included in *Cuentos de este siglo,* Encinar, Ángeles (ed.), Barcelona, 1995.
* *Al colegio*, story included in *Madres e hijas,* Freixas, Laura (ed.), Barcelona, 1996.
* *Al volver la esquina* (2004), posthumous novel. Continues the story of *La insolación.*
* *Carta a Don Juan* (2007), a compilation of all her short stories.
* *Romeo y Julieta II* (2008), a compilation of her love stories.

## Ծանոթագրություններ

## Արտաքին հղումներ
* 'Carmen LaForet's "Nada": A young woman's take on a sordid world', book review in New York Times, 2007.
* 'Carmen LaForet' Encyclopædia Britannica entry

Կատեգորիա:Իսպանալեզու գրողներ
Կատեգորիա:Իսպանացի կին գրողներ
Կատեգորիա:Կատալոնացի գրողներ
Կատեգորիա:Կին վիպասաններ